
Σύσταση Νσμικού Προσώπου με την επωνυμία «Ελληνικό Πα¬ 
ρατηρητήριο για την Κοινωνία της Πληροφορίας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Σύσταση - Σκοπός 

1. Ιδρύεται νομικό πρόσωπο ιδιωτικού δικαίου, με διοικη¬ 
τική και οικονομική αυτοτέλεια, με την επωνυμία «Παρατη¬ 
ρητήριο για την Κοινωνία της Πληροφορίας», με έδρα την 
Αθήνα, που εποπτεύεται από τους Υπουργούς Οικονομίας 
και Οικονομικών και Εσωτερικών, Δημόσιας Διοίκησης και 
Αποκέντρωσης. Με κοινή απόφαση των Υπουργών Οικονο¬ 
μίας και Οικονομικών και Εσωτερικών, Δημόσιας Διοίκη¬ 
σης και Αποκέντρωσης μπορεί να ορισθεί ως έδρα άλλος 
δήμος της περιοχής του Νομού Αττικής. 

2. Σκοπός του Παρατηρητηρίου είναι η συλλογή και επε¬ 
ξεργασία ποιοτικών και ποσοτικών στοιχείων για τα θέμα¬ 
τα που σχετίζονται με την Κοινωνία της Πληροφορίας στην 
Ελλάδα, η διάχυση βέλτιστων πρακτικών και η κατάρτιση 
και υποβολή σχετικών μελετών και προτάσεων προς την 
Πολιτεία και κάθε άλλο ενδιαφερόμενο. Στο πλαίσιο αυτό, 
το Παρατηρητήριο συνεργάζεται με τους φορείς διαχείρι¬ 
σης, παρακολούθησης και εφαρμογής του Επιχειρησιακού 
Προγράμματος «Κοινωνίατης Πληροφορίας» και συμμετέ¬ 
χει σε ευρωπαϊκά και διεθνή δίκτυα με σκοπό την ανταλλα¬ 
γή τεχνογνωσίας και εμπειρίας. 

3. Για τον ως άνω σκοπό το Ελληνικό Παρατηρητήριο για 
την Κοινωνία της Πληροφορίας προβαίνει μεταξύ άλλων: 

α. Σε συστηματική έρευνα των εξελίξεων και προοπτι¬ 
κών της Κοινωνίας της Πληροφορίας και της διείσδυσης 
των νέων τεχνολογιών πληροφορίας και επικοινωνίας σε 
άλους τους τομείς στην Ελλάδα, σε τακτική απογραφή, 
συγκριτική ανάλυση, μελέτη και δημοσιοποίηση των σχε¬ 
τικών στατιστικών στοιχείων, τάσεων και δεικτών. 

β. Σε επιστημονική υποστήριξη Υπουργείων, Αρχών, 
Οργανισμών, Νομικών Προσώπων Δημοσίου Δίκαιου και 
Νομικών Προσώπωντου ευρύτερου Δημάσιου Τομέα, κα¬ 
θώς και άλλων φορέων σε θέματα που αφορούν τις εξελί¬ 
ξεις στην Κοινωνία της Πληροφορίας. 

γ. Στη δημιουργία σε έντυπη και ηλεκτρονική μορφή βι¬ 


βλιοθήκης, καθώς και στο σχεδίασμά και στην ανάπτυξη 
τράπεζας πληροφοριών με βάσεις δεδομένων γιατις δρά¬ 
σεις και τα έργα, ιδιαίτερα συγχρηματοδοτούμενα από 
εθνικά και ευρωπαϊκά προγράμματα, τα στατιστικά στοι¬ 
χεία και τους δείκτες, τις εξελίξεις στο θεσμικά και κανο¬ 
νιστικό πλαίσιο, τη νομολογία και τη βιβλιογραφία, τους 
φορείς, τα ιδρύματα, τους οργανισμούς και τους παρά¬ 
γοντες, που αφορούν την Κοινωνία της Πληροφορίας 
στην Ελλάδα. 

δ. Στη μεταφορά διεθνούς τεχνογνωσίας αιχμής, στη 
διάδοση βέλτιστων μεθόδων και πρακτικών, στην υπο¬ 
βοήθηση ανταλλαγής εμπειριών, τεχνογνωσίας και πλη¬ 
ροφόρησης μεταξύ φορέων από την Ελλάδα και το εξω¬ 
τερικό σε θέματα και πολιτικές σχετικά με την Κοινωνία 
της Πληροφορίας. 

ε. Στην καταγραφή και περιοδική επισκόπηση των απο¬ 
τελεσμάτων των δράσεων και της ευαισθητοποίησης σε 
θέματα που σχετίζονται με την πορεία προς την Κοινωνία 
της Πληροφορίας και στην έκδοση εντύπων και άλλων συ¬ 
ναφών μέσων προβολής και ενημέρωσης του κοινού στο 
πλαίσιο των σκοπών του. 

στ. Στη διοργάνωση και συμμετοχή σε σεμινάρια, ημε¬ 
ρίδες, άλλες ενημερωτικές εκδηλώσεις, εθνικές και διε¬ 
θνείς εκθέσεις με συναφές προς τους σκοπούς του αντι¬ 
κείμενο. Επίσης μπορεί να αναθέτει μεταξύ άλλων σε φο¬ 
ρείς του ιδιωτικού τομέα, σύμφωνα με την ισχύουσα 
εθνική και κοινοτική νομοθεσία, τη διενέργεια περιοδικών 
ερευνών και μελετών, τη διεξαγωγή προγραμμάτων διά¬ 
χυσης των δράσεων και ενημέρωσης σε θέματα της Κοι¬ 
νωνίας της Πληροφορίας, καθώς κοίτην έκδοση ετήσιων 
και έκτακτων οδηγών. 

Άρθρο 2 

Οργάνωση και λειτουργία 

1. Με κοινή υπουργική απόφαση των Υπουργών Οικο¬ 
νομίας και Οικονομικών και Εσωτερικών, Δημόσιας Διοί¬ 
κησης και Αποκέντρωσης, που δημοσιεύεται στην Εφημε¬ 
ρίδα της Κυβερνήσεως, ορίζεται με τετραετή θητεία, το 
πενταμελές Διοικητικό Συμβούλιο που διοικεί το Παρατη¬ 
ρητήριο. Ο Πρόεδρος και δύο (2) μέλη του Διοικητικού 
Συμβουλίου προτείνονται από τον Υπουργό Οικονομίας 
και Οικονομικών, ο Αντιπρόεδρος και ένα μέλος του Διοι¬ 
κητικού Συμβουλίου προτείνονται από τον Υπουργό Εσω¬ 
τερικών, Δημόσιας Διοίκησης και Αποκέντρωσης. Στην 
ίδια απόφαση ορίζονται και τα σχετικά με τις αρμοδιότη- 

τες, τη συγκρότηση και τη λειτουργία του Διοικητικού 
Συμβουλίου θέματα. Γραμματέας του Διοικητικού Συμ¬ 
βουλίου ορίζεται υπάλληλος του Παρατηρητηρίου με 
απόφαση του Διοικητικού Συμβουλίου. Με απόφαση του 
Υπουργού Οικονομίας και Οικονομικών ορίζεται η αμοιβή 
των μελών του Διοικητικού Συμβουλίου και του γραμμα¬ 
τέα του Διοικητικού Συμβουλίου. 

2. Το Παρατηρητήριο εκπροσωπείται δικαστικά και εξώ- 
δικα από το Διοικητικό Συμβούλιο, το οποίο ενεργεί συλ¬ 
λογικά ή από ειδικώς εξουσιοδοτημένο για τη συγκεκρι¬ 
μένη περίπτωση πρόσωπο, το οποίο μπορεί και να μην εί¬ 
ναι μέλος αυτού. 

3. Προς υποβοήθηση του έργου του Διοικητικού Συμ¬ 
βουλίου, συγκροτείται, με κοινή απόφαση των Υπουργών 
Οικονομίας και Οικονομικών και Εσωτερικών, Δημόσιας 
Διοίκησης και Αποκέντρωσης, Επιστημονική - Συμβου¬ 
λευτική Επιτροπή αποτελούμενη από ειδικούς επιστήμο¬ 
νες, εμπειρογνώμονες και επαγγελματίες αναγνωρισμέ¬ 
νου κύρους, καθώς και εκπροσώπους φορέων ανά τομέα 
δραστηριότητας. Η συγκρότηση, η σύνθεση, η λειτουρ¬ 
γία και το ειδικότερο έργο της Επιστημονικής - Συμβου¬ 
λευτικής Επιτροπής ρυθμίζονται με κοινή απόφαση των 
Υπουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης, που δημοσιεύε¬ 
ται στην Εφημερίδα της Κυβερνήσεως. Στα μέλη της Επι¬ 
τροπής καταβάλλεται αμοιβή η οποία ορίζεται με απόφα¬ 
ση του Υπουργού Οικονομίας και Οικονομικών ύστερα 
από πρόταση του Διοικητικού Συμβουλίου του Παρατη¬ 
ρητηρίου. 

4. Το Διοικητικό Συμβούλιο προσλαμβάνει Γενικό Διευ¬ 
θυντή με σύμβαση ορισμένου χρόνου, διάρκειας τεσσά¬ 
ρων (4) ετών, ύστερα από πρόσκληση εκδήλωσης ενδια¬ 
φέροντος. Ο Γ ενικός Διευθυντής είναι το ανώτατο εκτελε¬ 
στικό όργανο του Παρατηρητηρίου, διευθύνειτις εργασίες 
του, προΐσταται των υπηρεσιών του και συμμετέχει χωρίς 
δικαίωμα ψήφου στις συνεδριάσεις του Διοικητικού Συμ¬ 
βουλίου, εισηγούμενοςταπρος συζήτηση θέματα. 

5. Η οργάνωση, η στελέχωση, η διάρθρωση και οι αρ¬ 
μοδιότητες των υπηρεσιών του Παρατηρητηρίου, οι όροι 
πρόσληψης του προσωπικού καιτα τυπικά του προσόντα, 
οι οργανικές θέσεις και οι κανόνες που διέπουν την υπη¬ 
ρεσιακή κατάσταση του προσωπικού και κάθε άλλη ανα¬ 
γκαία για την αποτελεσματική λειτουργία του Παρατηρη¬ 
τηρίου λεπτομέρεια, ρυθμίζονται με Εσωτερικό Κανονι¬ 
σμό που καταρτίζεται από το Διοικητικό Συμβούλιο και 
εγκρίνεται με κοινή απόφαση των Υπουργών Οικονομίας 
και Οικονομικών και Εσωτερικών, Δημόσιας Διοίκησης και 
Αποκέντρωσης, που δημοσιεύεται στην Εφημερίδα της 
Κυβερνήσεως. 

6. Οι αποδοχέςτου προσωπικού περιλαμβανομένου και 
του Γενικού Διευθυντή καθορίζονται με απόφαση του 
Υπουργού Οικονομίας και Οικονομικών ύστερα από πρό¬ 
ταση του Διοικητικού Συμβουλίου του Παρατηρητηρίου. 

7. Το προσωπικό του Παρατηρητηρίου προσλαμβάνε¬ 
ται από τον ιδιωτικό τομέα ή αποσπάται από το Δημόσιο 
και τον ευρύτερο δημόσιο τομέα, ύστερα από δημόσια 
προκήρυξη και αξιολόγηση των τυπικών και ουσιαστικών 
προσόντων των υποψηφίων σύμφωνα με τον Εσωτερικό 
Κανονισμό. 

8. Η πρόσληψη του προσωπικού γίνεται με συμβάσεις 
ορισμένου χρόνου με απόφαση του Διοικητικού Συμβουλί¬ 
ου, οι οποίες μπορεί να ανανεώνονται, μόνο μία φορά ύστε¬ 
ρα απά αντικειμενική αξιολάγηση της απάδοσής τους. 


9. Οι διατάξεις περί προσλήψεων, βαθμολογίου και μι¬ 
σθολογίου του Δημοσίου και του ευρύτερου δημόσιου 
τομέα δεν εφαρμόζονται στο προσωπικό του Παρατηρη¬ 
τηρίου, με εξαίρεση τις προσλήψεις του διοικητικού και 
βοηθητικού προσωπικού. Οι αποσπώμενοι στο Παρατη¬ 
ρητήριο εξακολουθούν να λαμβάνουν το σύνολο των 
αποδοχών τους, από την υπηρεσία από την οποία προ¬ 
έρχονται, με τα πάσης φύσεως, γενικά ή ειδικά επιδόμα¬ 
τα της οργανικής τους θέσης. Με απόφαση του Υπουρ¬ 
γού Οικονομίας και Οικονομικών, ύστερα από αιτιολογη¬ 
μένη πρόταση του Διοικητικού Συμβουλίου, είναι δυνατή 
χορήγηση σε αυτούς ειδικού επιδόματος, ανάλογα με τα 
καθήκοντα τα οποία ασκούν. 

10. Το Παρατηρητήριο δεν υπάγεται στις διατάξεις του 
Ν. 2286/1995 (ΦΕΚ 19 Α'). Κάθε θέμα σχετικά με τη σύνα¬ 
ψη, εκτέλεση και λύση συμβάσεων που συνάπτονται για 
τις προμήθειες, την ανάθεση εκτέλεσης έργων, μελετών 
και την παροχή υπηρεσιών, ρυθμίζεται από τον Κανονι¬ 
σμό Προμηθειών, Έργων, Μελετών και Υπηρεσιών του 
Παρατηρητηρίου, ο οποίος καταρτίζεται από το Διοικητι¬ 
κό Συμβούλιο του Παρατηρητηρίου και εγκρίνεται με κοι¬ 
νή απόφαση των Υπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρωσης, 
που δημοσιεύεται στην Εφημερίδα της Κυβερνήσεως. 

Αρθρο 3 

Πόροι - Απαλλαγές 

1. Πόροι του Παρατηρητηρίου είναι επιχορηγήσεις από 
το Επιχειρησιακό Πρόγραμμα Κοινωνία της Πληροφο¬ 
ρίας, από ετήσια επιχορήγηση του Προγράμματος Δημο¬ 
σίων Επενδύσεων και από άλλες πηγές άπως επιχορηγή¬ 
σεις, δωρεές, κληρονομιές, κληροδοσίες, από την εκμε¬ 
τάλλευση της περιουσίας του και από κάθε άλλη νόμιμη 
πηγή. 

2. Το Παρατηρητήριο απολαμβάνει όλων των διοικητι¬ 
κών, οικονομικών και δικαστικών ατελειών, καθώς και 
όλων των δικονομικών προνομίων του Δημοσίου. Επίσης 
απαλλάσσεται από κάθε δημόσιο, δημοτικό, κοινοτικό, λι¬ 
μενικό ή δικαστικό τέλος ή φόρο, άμεσο ή έμμεσο, εισφο¬ 
ρά υπέρ τρίτου, δικαίωμα και κράτηση φόρων ή τέλους, 
πλην του Φόρου Προστιθέμενης Αξίας και με την επιφύ¬ 
λαξη των διατάξεων του Ν. 1676/1986. Οι χορηγούμενες 
φοροαπαλλαγές δεν επεκτείνονται σε τυχόν εισοδήματα 
από κινητές αξίες, καθώς και από πώληση μετοχών. 

Αρθρο 4 

Η ισχύς των διατάξεων του νάμου αυτού αρχίζει από τη 
δημοσίευση του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεση του ως νόμου 
του Κράτους. 

Αθήνα, 9 Οκτωβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

Θεωρήθηκε και τέθηκε η Μεγάλη Σφραγίδα του Κράτους 

Αθήνα, 10 Οκτωβρίου 2002 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




